Príloha č. 1

**ŠPECIFIKÁCIA PREDMETU ZÁKAZKY**

**Predmet zákazky: „Vypracovanie projektovej dokumentácie na výstavbu Cyklotrasy Obchodná – Priemyselná zóna v Starej Ľubovni“.**

Predmetom zákazky je vypracovanie Projektovej dokumentácie pre prípravu projektového zámeru - výstavby Cyklotrasy Obchodná – Priemyselná zóna v Starej Ľubovni. Navrhované riešenie musí vychádzať z hlavného cieľa predmetu zákazky, ktorým je rozšírenie, prepojenie siete cyklistických komunikácií, čo podporí zníženie podielu motorovej dopravy na celkovej kapacite prepravnej práce.

Projektová dokumentácia musí byť vyhotovená v súlade so zákonom č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, vyhláškou č. 453/2000 Z. z. ktorou sa vykonávajú niektoré ustanovenia stavebného zákona,  vyhláškou 532/2002 Z. z. ktorou sa ustanovujú podrobnosti o všeobecných technických požiadavkách na výstavbu, Technických Podmienok 085 (Navrhovanie cyklistickej infraštruktúry), v zmysle platných STN a ďalšej platnej legislatívy.

**V rámci návrhu je potrebné zabezpečiť:**

* vedenie cyklotrasy v maximálne možnej miere po parcelách KN-C 1257/2, 1257/10 k.ú Stará Ľubovňa
* minimalizáciu záberu zelených plôch, zelene a ich adekvátnu náhradu
* elimináciu zásahov do pozemkov súkromných vlastníkov
* návrh prvkov doplnkovej cyklistickej infraštruktúry –napr. odstavné zariadenia pre bicykle, cykloprístrešok s lavičkami (ako samostatný stavebný objekt vrátane rozpočtu, zadania, technickej správy, výkresovej časti)
* únosnosť navrhovaných cyklistických komunikácií pre občasný pojazd ťažkej techniky (správcov vodných tokov, vlastníkov okolitých pozemkov)
* lemovanie cyklotrasy obrubníkmi (hr. 10 cm)
* výjazd automobilov z/na cyklotrasu pre logické úseky
* možnosť zamedzenia prístupu vozidiel na výjazdoch
* bezbariérový prístup osôb so zdravotným postihnutím
* napojenie na existujúce komunikácie (vrátane napojenia na plánovanú oddychovú zónu- Skatepark, Pumptrack na pozemku pč.č KN-C 1257/9)
* nepriame bezpečnostné zariadenia v podobe vodorovne značeného bezpečnostného odstupu
* návrh dopravného značenia, návrh požiarnej ochrany
* minimalizovanie nákladov na stavebné práce

Predmet zákazky bude vypracovaný a predložený v  stupňoch:

1. ***Projektová dokumentácia pre územné rozhodnutie*** pod názvom **„Cyklotrasa Obchodná – Priemyselná zóna v Starej Ľubovni“.**
2. Dodanie potrebných stanovísk na podanie žiadosti o územné rozhodnutie
3. ***Projektová dokumentácia pre stavebné povolenie a realizáciu stavby*** pod názvom **„Cyklotrasa Obchodná – Priemyselná zóna v Starej Ľubovni“**, ktorá budezároveň aj **realizačnou projektovou dokumentáciou** abude obsahovať aj rozpočtovú časť a výkaz výmer.

Predmet zákazky bude predložený v počte:

12 paré PD v tlačenej forme a 3 x v digitálnej forme na CD nosiči pre každý stupeň

**Súčasťou predmetu zákazky je tiež:**

* predrealizačné polohopisné a výškopisné geodetické zameranie miesta stavby pre potreby spracovania riešenej dokumentácie stavby, (výstupy budú tiež odovzdané objednávateľovi v digitálnej forme)
* inžinierska činnosť potrebná pre zakreslenie inžinierskych sietí
* v rámci dokumentácie pre stavebné povolenie a realizáciu stavby spracovanie prípadných nutných úprav inžinierskych sietí,
* realizácie inžiniersko-geologických a hydro-geologických prieskumov pre potreby spracovania riešenej dokumentácie
* prerokovanie dokumentácie s objednávateľom a SVP,
* 2x aktualizácia cenovej úrovne rozpočtu po dobu 5 rokov od dodanie projektovej dokumentácie
* výkon autorského dozoru (v predpokladanom rozsahu 10 h/mesiac realizácie prác)

**Súčasťou predmetu zákazky nie je:**

* Majetkoprávne vysporiadanie pozemkov

**Termíny dodania predmetu zákazky:**

1. PD pre územné rozhodnutie (3 mesiace od účinnosti zmluvy)
2. Dodanie potrebných stanovísk na podanie žiadosti o územné rozhodnutie (45 dní od dodania PD pre územné rozhodnutie)
3. PD pre stavebné povolenia v detailoch pre realizáciu stavby (2 mesiace od odovzdania stanovísk na podanie žiadosti o územné rozhodnutie)